

Výzva na predloženie ponuky

# **pre zákazku podľa § 117 č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

1. Názov zákazky

Maľovanie a natieranie telocvične

1. Identifikácia verejného obstarávateľa

Gymnázium, Ulica 1. mája 8, 90101 Malacky

IČO: 00160229

DIČ: 2020650489

Kontaktná osoba: Jana Cipovová, tel. 034/772 2469

1. CPV:

45442180-2 Opakované natieranie a maľovanie

1. Predmet zákazky a jeho špecifikácia

Predmetom zákazky sú dodávky a práce súvisiace s vymaľovaním a natieraním priestorov športovej haly telocvične, spoločných priestorov telocvične – šatne, sklady a sociálneho zariadenia telocvične Gymnázia, Ul. 1. mája č. 8, 901 01 Malacky.

Predmet zákazky zahŕňa:

a) Úpravy povrchov:

* Príprava vnútorného podkladu stropov Weber-Terranova, podkladový náter weber 700 – 667,00 m2.
* Úprava maltou cementovou vrátane rohovníkov, penetrácie a lešenia

50,00 m2.

* Príprava vnútorného podkladu stien Weber-Terranova, podkladový náter weber 700 – 396,00 m2.

b) Ostatné konštrukcie a práce:

* Montáž lešenia ľahkého pracovného radového s podlahami šírky od 0,80 do 1,00 m, výšky do 10,00 m – 667,00 m2.
* Demontáž a osadenie okennej mreže do pripravených otvorov, bez ich

dodania – 10 kusov.

c) Presun hmôt HSV:

* Presun hmôt pre budovy (801, 803, 812), zvislá konštr. z tehál, tvárnic, z kovu výšky do 6,00 m – t 17,709.

d) Nátery:

* Odstránenie starých náterov z omietok oškrabaním s obrúsením

stropov – 230,00 m2.

* Odstránenie starých náterov z omietok oškrabaním s obrúsením

stien – 125,00 m2.

Nátery olejové farby bielej betónových povrchov stien dvojnásobné 1x email vrátane vysprávok – 28,00 m2.

* Náter farbami ekologickými riediteľnými vodou PAMAKRYLOM univerzálnym stropov dvojnásobný – 667,00 m2.
* Náter farbami ekologickými riediteľnými vodou PAMAKRYLOM univerzálnym stien dvojnásobný – 396,00 m2.

Pokiaľ z opisu predmetu zákazky vyplýva priame alebo nepriame označenie výrobku alebo výrobcu, verejný obstarávateľ v takom prípade pripustí ekvivalentné plnenie, za ktoré bude považovať výrobok rovnakých alebo vyšších parametrov, ako sú uvedené v opise predmetu zákazky.

1. Opis predmetu zákazky a požiadavky na predmet zákazky

a) Predmet zákazky musí byť vyhotovený na vysokej kvalitatívnej úrovni pri dodržaní parametrov zadania, platných STN noriem, technologických postupov, všeobecne záväzných technických požiadaviek, platných právnych, prevádzkových a bezpečnostných predpisov.

b) Všetky materiály a technológie použité v procese realizácie musia byť platne certifikované, resp. musia byť v súlade so zákonom č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov. Uchádzač nesie plnú zodpovednosť za materiál a zariadenie nachádzajúce sa na pracovisku.

c) Uchádzač bude predmet zákazky vykonávať prednostne počas letných prázdnin v mesiaci júl a august 2019.

d) Uchádzač je povinný akceptovať požiadavku verejného obstarávateľa na dôsledné denné upratanie pracoviska po ukončení činností v interiéri budovy. Uchádzač odstráni na vlastné náklady odpady, ktoré sú výsledkom jeho činností pri realizácii predmetu zákazky. V prípade nesplnenia týchto požiadaviek môže verejný obstarávateľ na náklady uchádzača zabezpečiť poriadok a vzniknuté náklady odúčtovať z konečnej fakturácie.

e) Nakladanie s odpadmi vrátane dokladovania o naložení s odpadom je uchádzač povinný realizovať v zmysle príslušných právnych predpisov upravujúcich nakladanie s odpadmi. Náklady na odvoz a likvidáciu odpadu a poplatok za uloženie odpadu musia byť uchádzačom zohľadnené v cenovej ponuke. Prípadné škody – postihy, ktoré by vznikli verejnému obstarávateľovi zanedbaním povinností uchádzača v tejto súvislosti, bude hradiť uchádzač. V prípade, že zo strany správneho orgánu dôjde k udeleniu pokuty alebo inej sankcie voči verejnému obstarávateľovi z dôvodu pochybenia na strane uchádzača v tejto veci, túto znáša a uhradí v určenej lehote uchádzač.

f) Uchádzač bude zodpovedať za ochranu životného prostredia.

g) Predmet zákazky bude považovaný za splnený po jeho zhotovení, t. j. potvrdením preberacieho protokolu odovzdaní a prevzatí predmetu zákazky.

1. Predpokladaná hodnota predmetu zákazky

Predpokladaná hodnota zákazky: 9 980,86 - Eur bez DPH

1. Rozdelenie predmetu zákazky na časti

Požaduje sa predloženie ponuky na celý predmet zákazky.

1. **Podmienky účasti pre uchádzačov**

Požaduje sa preukázanie splnenia podmienok osobného postavenia podľa § 32 ods. 1 písm. e) a f) zákona o VO:

1. predložením čestného vyhlásenia podpísaného oprávnenou osobou uchádzača, že uchádzač spĺňa podmienky osobného postavenia podľa § 32 ods. 1 písm. e) a f) zákona o VO alebo

b) predložením dokladov podľa § 32 ods. 2 písm. e) a f) zákona o VO, resp. podľa ods. 4 a/alebo ods. 5 zákona v rozsahu a platnosti v zmysle zákona o VO, alebo

c) zápisom do zoznamu hospodárskych subjektov v zmysle § 152 zákona o VO.

V prípade, že verejný obstarávateľ bude mať pochybnosti o tom, že uchádzač spĺňa podmienky účasti podľa § 32 ods. 1 písm. e) a f) zákona o VO, požiada uchádzača o predloženie dokladov preukazujúcich splnenie týchto spochybnených podmienok účasti.

**Verejný obstarávate upozorňuje uchádzača na skutočnosť, že podľa § 117 ods. 5 zákona o VO nesmie verejný obstarávateľ uzavrieť zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) alebo ak u neho existuje dôvod na vylúčenie podľa § 40 ods. 6 písm. f) tohto zákona.**

1. **Spôsob a lehota predloženia ponuky**

Spôsob: osobne alebo poštou.

Lehota: do 23. 07. 2019 do 13:00 hod.

1. **Obsah ponuky**

* Predložený návrh na plnenie podľa prílohy č.1 tejto výzvy
* Identifikačné údaje uchádzača, s uvedením kontaktnej osoby uchádzača (meno,

emailová adresa, číslo telefónu), na ktorú sa môže verejný obstarávateľ obrátiť

v prípade potreby získať vysvetlenie k obsahu predloženej ponuky.

* Predložený ocenený rozpočet podpísaný oprávnenou osobou uchádzača / súpis dodávok a prác súvisiacich s realizáciou predmetu zákazky/
* Doklady preukazujúce splnenie podmienok účasti podľa bodu 8 tejto Výzvy.

Ak uchádzač nie je platcom DPH, uvedie danú skutočnosť vo svojej ponuke.

1. **Variantné riešenie**

Variantné riešenia sa nepripúšťajú.

1. **Kritérium hodnotenia**

Celková cena predmetu zákazky v EUR s DPH.

1. **Spôsob vzniku záväzku a lehota viazanosti ponuky:**

Na úspešného uchádzača bude vystavená objednávky.

Termín realizácie predmetu zákazky je od 29. 07. 2019 do 24. 08. 2019.

1. **Obchodné podmienky**

* Objednávateľ neposkytne dodávateľovi žiaden preddavok. Predmet zákazky bude financovaný formou bezhotovostného platobného styku bez zálohovej platby.
* Splatnosť faktúry je do 30 kalendárnych dní odo dňa jej doručenia objednávateľovi.
* Úhradu ceny predmetu zákazky uskutoční objednávateľ po odovzdaní a prevzatí celého predmetu zákazky na základe faktúry vystavenej dodávateľom. Neoddeliteľnou súčasťou faktúry bude preberací protokol o odovzdaní a prevzatí predmetu zákazky, vrátane súpisu vykonaných činností a dodávok podpísaný zodpovednými zástupcami oboch zmluvných strán.
* Faktúra musí obsahovať všetky náležitosti v zmysle zákona č. 222/2004 Z. z. o DPH v znení neskorších predpisov.
* Predmet zákazky prechádza na objednávateľa dňom riadneho splnenia záväzku, t. j. potvrdením preberacieho protokolu o odovzdaní a prevzatí predmetu zákazky.
* Pri zodpovednosti za závady sa zmluvné strany budú riadiť ustanoveniami § 560 a nasl. Obchodného zákonníka, ktoré upravujú nároky zo zodpovednosti za závady.
* Objednávateľ požaduje záruku na predmet zákazky minimálne 24 mesiacov odo dňa jeho prevzatia uvedeného v preberacom protokole.
* Záruka sa vzťahuje na predmet zákazky za predpokladu riadnej starostlivosti a údržby predmetu zákazky objednávateľom. Záruka sa nevzťahuje na prípady násilného poškodenia predmetu zmluvy, resp. poškodenia živelnou pohromou.
* Dodávateľ sa zaväzuje začať s odstraňovaním prípadných závad predmetu zákazky bezodkladne od uplatnenia písomnej oprávnenej reklamácie objednávateľa a závady odstráni v čo najkratšom technicky možnom čase. Termín odstránenia závad sa dohodne písomnou formou. Ak bude závada predmetu zákazky neopraviteľná, dodávateľ sa zaväzuje určiť do 5 dní od zistenia tejto skutočnosti náhradný predmet plnenia. Odstraňovanie záručných závad je bezplatné.
* Objednávateľ má právo zabezpečiť odstránenie závad inou organizáciou na náklady dodávateľa len v prípade vzájomnej dohody s dodávateľom alebo ak dodávateľ v dohodnutom termíne závady neodstráni.
* Objednávka a faktúra podlieha povinnému zverejneniu podľa § 5a ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov a zákona č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony.

1. **Ostatné podmienky**

b) Všetky náklady a výdavky spojené s prípravou a predložením ponuky znáša uchádzač bez akéhokoľvek finančného nároku voči verejnému obstarávateľovi.

c) Ponuky uchádzačov doručené na adresu verejného obstarávateľa a predložené v lehote na predkladanie ponúk sa uchádzačom nevracajú. Zostávajú ako súčasť dokumentácie tohto verejného obstarávania.

d) Ponuky sa predkladajú v slovenskom jazyku.

e) Každý uchádzač môže predložiť iba jednu ponuku, buď samostatne sám za seba alebo ako splnomocnený člen skupiny za členov skupiny.

f) **Predložením ponuky uchádzač súhlasí so všetkými zadávacími podmienkami zákazky.**

16. **Dôvody na zrušenie použitého postupu zadávania zákazky**

Verejný obstarávateľ môže zrušiť použitý postup zadávania zákazky z nasledovných dôvodov:

* nebude predložená ani jedna ponuka,
* ani jeden uchádzač nesplní podmienky účasti,
* ak sa zmenili okolnosti, za ktorých sa vyhlásilo toto verejné obstarávanie.

17. **Oznámenie o výsledku vyhodnotenia ponúk**

a) Úspešnému uchádzačovi bude doručené oznámenie o prijatí ponuky a súčasne bude

objednávkou vyzvaný na výkon služby.

b) Uchádzačom, ktorých ponuky boli vyhodnocované, bude doručené oznámenie o

neúspešnosti ich ponúk s uvedením výhodnosti ponuky víťazného uchádzača.

18. **Použitie elektronickej aukcie:**

Nepoužije sa.

V Malackách 11. 07. 2019 Vypracoval: Jana Cipovová

Schválil: RNDr. Elena Krajčírová

Riaditeľka školy

Príloha č. 1

**NÁVRH UCHÁDZAČA NA PLNENIE KRITÉRIA**

1. Obchodné meno uchádzača:

2. Adresa alebo sídlo uchádzača:

3. Názov zákazky: **„Maľovanie a natieranie telocvične“**

|  |  |  |  |
| --- | --- | --- | --- |
|  |  |  |  |
| Kritérium | Celková cena predmetu zákazky bez DPH | Výška DPH | Celková cena predmetu zákazky s DPH |
| Celková cena predmetu zákazky | Vyplní uchádzač | Vyplní uchádzač | Vyplní uchádzač |

Vyhlasujem, že ponuková cena spĺňa požiadavky verejného obstarávateľa uvedené vo výzve na predloženie cenovej ponuky a obsahuje všetky náklady súvisiace s dodávkou predmetu zákazky.

Dátum:

Pečiatka, meno a podpis uchádzača\*)

\*)Podpis uchádzača, jeho štatutárneho orgánu alebo iného zástupcu uchádzača, ktorý je oprávnený konať v mene uchádzača v záväzkových vzťahoch v súlade s dokladom o oprávnení podnikať, t.j. podľa toho, kto za uchádzača koná navonok.